СТАНОВИЩЕ

за творчеството на гл.ас. д-р Ангел Ангелов Заберски,

участник в конкурса за *доцент* по направление 8.3. *Музикално и танцово изкуство* и научна специалност *Музикознание и музикално изкуство*

Рецензент: проф. д-р Сава Димитров

Гл. ас. д-р Ангел Ангелов Заберски е завършил [НМА „Проф. Панчо Владигеров“](https://bg.wikipedia.org/wiki/%D0%9D%D0%B0%D1%86%D0%B8%D0%BE%D0%BD%D0%B0%D0%BB%D0%BD%D0%B0_%D0%BC%D1%83%D0%B7%D0%B8%D0%BA%D0%B0%D0%BB%D0%BD%D0%B0_%D0%B0%D0%BA%D0%B0%D0%B4%D0%B5%D0%BC%D0%B8%D1%8F). Работил е като аранжор за Бигбенда на БНР. През 1998 година основава собствено джаз трио, по-късно – джаз октет, където се изявява като диригент и композитор, а през 2011 и Биг бенд брас асоциация, в която е изпълнител, композитор и аранжор. Създаването на различните формации винаги е свързано с изнасяне на концерти и и издаване на компакт дискове. От 2000 г. преподава Импровизация в [Нов български университет](https://bg.wikipedia.org/wiki/%D0%9D%D0%BE%D0%B2_%D0%B1%D1%8A%D0%BB%D0%B3%D0%B0%D1%80%D1%81%D0%BA%D0%B8_%D1%83%D0%BD%D0%B8%D0%B2%D0%B5%D1%80%D1%81%D0%B8%D1%82%D0%B5%D1%82" \o "Нов български университет), а през 2012 г. защитава там дисертация на тема „Творческото дело на Ангел Заберски”.

От предложените документи личи, че като кандидат за академичната длъжност „ДОЦЕНТ“ в НБУ по професионална област на висше образование 8.3. Музикално и танцово изкуство и научна специалност: Музикознание и музикално изкуство (поп джаз хармония, импровизация, камерни ансамбли, поп и джаз пиано) гл. ас. д-р А. Заберски отговаря на всички критерии и показатели за дългосрочна атестация, посочени в Наредбата за развитие на академичния състав на НБУ и Процедурата за дългосрочно атестиране на преподаватели в НБУ, и е покрил националните изисквания по групи показатели за съответната академична длъжност.

За участие в конкурса кандидатът представя много богата творческа биография, в която са включени негови участия като автор, аранжор, изпълнител и диригент.

**Показатели В**

На Показател 4. (реализиран авторски проект) отговаря реализираният авторски компакт диск „BIG BAND IN ACTION“ с написани специално за него 11 авторски произведения, както и аранжименти – романтични балади, фолклорни пиеси, оперни арии и джаз стандарти, които представляват по думите на кандидата „еклектика от жанрове – суинг, балада, фюжън, фолклор, би боп, мейнстрийм…“ и са като цяло много истински музикален продукт. Дискът е финализиран през 2018 г. и е записан с Биг бенд браз асоциация, която кандидатът е дирижирал и в която е участвал като солист. Дискът е представен за пръв път в Зала „България” и на концерти в Пловдив, Варна, Бургас. По време на подготовката му предварително е представен в Добрич, Варна, Русе.

По Показател 5. (водеща творческа изява) кандидатът представя като изпълнител своята художествено-творческа дейност чрез два значими проекта – от национално и международно естество, с кратки текстове с формулирани научни проблеми и с научни приноси, във Франкфурт на Майн (Германия) на два концерта в рамките на „ЕВРОПЕЙСКИ КУЛТУРНИ ДНИ“ през 2014 г. исерия от 5 концерта „Джазът среща класиката”, проект за 4 рояла, в София и Лондон през 2015 и 2017 г.

**Показатели Г**

Към Показател 12. (реализиране на кратък авторски продукт) се отнася реализираният и записан през 2015 г. авторски компакт диск „LIKE JAZZ” със свободни авторски интерпретации на популярни класически теми, изявени с помощта на джазовата изразност, и е осъществил през 2016 г. концерти за представянето му в София, Пловдив, Стара Загора, Бургас, Добрич, Варна и Велико Търново.

Към Показател 13 (водеща творческа изява) се отнасят 4 концерта с изпълнител и диригент д-р А. Заберски от цикъла „Музиката на Америка”, посветени на Ела Фицджералд, хитови теми от холивудски филмови продукции и др., с участието на американски изпълнители и състави.

Към този показател са добавени допълнително още 15 големи творчески изяви на д-р А. Заберски в София, Русе, Стара Загора, Созопол и на Деветашкото плато като изпълнител, диригент, аранжор на известни американски джаз стандарти.

Към Показател 14. (поддържаща творческа изява) кандидатът посочва един концерт в празнична новогодишна програма, както и участието си в журито на песенния конкурс „Евровизия”.

**Показатели Д**

Към показател 19. (рецензии за реализирани авторски продукти) се отнася фактът, че д-р А. Заберски е два пъти носител на наградата „Кристална лира” на Съюза на българските музикални и танцови дейци за 2013 и 2014 г.

**Показатели Е**

Към Показател 22. (участие в национален проект) се отнасят 14 реализирани художественотворчески проекта – негови участия в концерти като изпълнител и диригент в София, Бургас, Созопол („Аполония”).

Към Показател 23. (участие в международен проект) се отнасят 3 концерта с участието на д-р А. Заберски като изпълнител в Банско, Ниш и Крушевац.

Към Показател 30. (награди на конкурси) д-р А. Заберски е носител на награда от 11-ия международен конкурс за композиране на симфонично произведение в 7/8.

Във връзка с пряката преподавателска дейност на д-р А. Заберски в НБУ е завършената книга „Джазът – свободата да импровизираш“, която представлява учебно помагало в електронен вид за студентите и докторантите в областта на поп музиката и джаза.

Въз основа на всички изложени факти аз убедено смятам, че гл.ас. д-р Ангел Ангелов Заберски може да заеме академичната длъжност *доцент* по направление 8.3. *Музикално и танцово изкуство* и научна специалност *Музикознание и музикално изкуство*.

.

София, 27 април 2020 г. проф. д-р Сава Димитров

*2.9 стандартни страници*